27. schôdza NR SR - 2.deň - A. dopoludnia
Dátum: 2013-11-27
Poslanec: Hlina, Alojz (-)
Druh vystúpenia: Vystúpenie v rozprave

2. Vážená pani predsedajúca, vážený pán minister, vážené kolegyne, kolegovia, dovoľte mi uviesť niekoľko poznámok k tomuto návrhu zákona. Ako začať? Nedovolím si takú, predsa len jednu uštipačnú poznámku, že keď..., alebo v iných krajinách cestovný ruch, sa hovorí, jak si považujú, a tvorí významnú časť aj hospodárstva, aj že podieľa sa, nie, na niektorých viac, menej, ale nikto ho nepodceňuje, nikto nikdy si nedovolí povedať, že nemá význam. Tak ani u nás, hej, že aj tu všetci vedia spievať, aký to má význam, ale poviem vám, aké sú praktické výstupy toho významu alebo toho, že si to uvedomujeme. Sála je prázdna. To znova nemá význam hovoriť poslancom SMER-u, to je úplne zbytočné. Koniec koncov tu ani nie sú, alebo minimum a, samozrejme, primerane platí pre opozíciu, sála je prázdna. Nikto tu nie je, čiže, vážení občania, ak hovoríme o oblasti, ktorá môže významným spôsobom sa podieľať na HDP našej krajiny, na tom, že teda, že sú z čoho peniaze, aby nezatekalo do škôl, kde vaše deti chodia, keď to poviem takto zjednodušene, tak sa to stretlo naozaj s enormným záujmom poslaneckého zboru. Tu sú nastúpení v rade s tridsiatimi, každý tu drží v ruke, teda teraz ironizujem, pozmeňujúci návrh, že ako to zlepšiť, a je tu ohnivá, búrlivá diskusia a na konci tejto búrlivej diskusie vám predloží tento parlament návrh zákona, ktorý to zlepší. No už takto to by mohlo vyzerať, ale to by sa nevolalo Slovensko a slovenský parlament. Čiže čo sa týka slovenského parlamentu, prebieha to tu naozaj v komornej atmosfére bez akéhokoľvek záujmu. Však koho by niečo zaujímalo, však? To je z pohľadu nás ako parlamentu, ale z pohľadu tých, čo to vytvárajú, nuž, tak vám poviem, že je to aj výrazom tej biedy, ktorú žijeme, hej, alebo, alebo to je tej krajiny, v ktorej vlastne žijeme, hej, že pokiaľ je tu nejaký návrh zákona, ktorý hovorí o podpore cestovného ruchu, myslím, tak sa volá, áno, presne tak, aj v preambule má napísané jeho predmet, tak za to obdobie, čo je platný, to znamená od 2010., čoho sme sa dožili? Toť návrhu zákona, myslím, že tam boli jedna novela, ktorú robil pán Figeľ, tam precizoval niektoré ustanovenia, toho sa zľahka neskôr dotknem a bol tu pokus, pokus prepašovať dotáciu pre Dom Pérignon alebo cigary pre ruských turistov, ktorí pôjdu do Vysokých Tatier, nuž ale teda vzhľadom na to, že opozícia si to všimla a už to teda akože bolo moc, no tak sa to tak ako potupne stiahlo, ale zákon tu zostal. Hej? Ale, čiže ale bolo to tam a ja chcem ešte jednu vec uviesť, aj pri predstavovaní toho návrhu bolo povedané, že ten návrh zákona prešiel vládou. Čiže, vážení občania, to si vás dovolím upozorniť, postup je asi taký, že niekde na tých oddeleniach, ktorých sa tiež zľahka dotknem, neviem, čo tam robia na tom oddelení cestovného ruchu, keď boli schopní toto vyprodukovať, a čo inšie poviem, tak to oddelenie to nejako pripraví na základe pokynov, už nevieme koho, ale tušíme, pán minister to takto odcupitá na vládu a vláda mu to schváli. Čiže, vážení, ten, to drahé šampanské a cigary pre ruských turistov do Vysokých Tatier, ktoré ste vy mali dotovať, hej, tak prešlo vládou, čiže pozor, aby sme si boli na čistom, to nie je len že pán Počiatek, pán minister, hej, to, vážení, ja ich nejdem menovať, to aj pán Richter, predpokladám, ja neviem, kde sa dajú nájsť hlasovania vo vláde, to si pozriem, preto to, tento zákon, si to naozaj pozriem, že kto hlasoval za drahé víno a cigary pre ruských turistov, aby sa im naša bieda na ne skladala, to si pozriem, ale len menujem zľahka, čiže predpokladám, že aj pán Richter hlasoval za tento zákon. My sme mali tesne pred tým, to by ste neverili, pán minister, to vy, čo viete tiež plus-mínus, že hodnoty nerastú na stromoch, tak by ste neverili, čo sem doniesol. To je jeden, ale trebárs aj pán Fico, predpokladám, že hlasoval. Neviem, to naozaj, to len ľudia nech si uvedomia, že to prešlo schválením vo vláde. Až na základe toho prišiel pán minister sem a tu teda sa očakávalo, že to pôjde zľahka, lebo však vaši zahlasujú aj, že, že Zem je rovná, však prečo nie? No už sa to aj trošku žvejklo, tak sa to tak potupne stiahlo. V existujúcej podobe, ako to tu je, je naozaj, to tu odznelo, úplne zbytočné, aby sme sa o tom bavili. V zásade úplne zbytočne a len poviem niektoré veci, ktoré je dôležité povedať pri podpore cestovného ruchu, že čoho, že ako to teda prebieha tá podpora cestovného ruchu u nás prostredníctvom zákonov, prostredníctvom vlády, prostredníctvom poslancov, ktorí zahlasujú, že zem je rovná, ako to celé zvykne dopadnúť. Viete, filozoficky je to tak, že furt sa tu na niečo hráme, furt. Pardon za výraz, není je spisovný, a tak stále. To je presne to, ale raz to dobehne, raz to dobehne aj tých, ktorí si myslia, že sa to dá udržať, lebo tie ploty, nie som si celkom istý, či vám dovolia stavať. To je krásny príklad, je Veľká Lomnica, hej, že cez cestu máte osadu a na druhej strane golfové ihrisko. Aj toto je tiež len výrazom toho, že ako my pristupujeme k podpore cestovného ruchu. Ja by som to, keby som to, teraz som bol nedávno, preto to hovorím, v jednej krajine, kde teda majú kopu iných svojich starostí, ale ako-tak tomu rozumejú a vďačíme im za veľa a koniec koncov im vďačíme aj za to, že sú jedni z tých, pre..., kvôli ktorým aj parlamenty vznikli, že keby si oni spravili zákon na podporu Paríža, tak to poviem, hej, alebo to je, viete, filozoficky ten zákon je nastavený tak, že podporuje tých, ktorí mali to šťastie, že sa im urodilo. Hej? To znamená, mali to šťastie, že sú buď vo veľkom meste, kde teda plus-mínus niečo je, alebo sú na veľkých kopcoch, kde aj historicky sa, aj boľševik investoval proste už tam, a tých, tým dáva ešte viac. Tak viete, keď vravíte, že to je dobrá filozofia, ja len naznačujem, že nie som si celkom, moje hlboké presvedčenie týmto smerom naozaj nejde, že je to správne. Poviem prečo. Lebo existujúce nastavenie toho, tých oblastných centier a krajských centier dopadlo v zásade tak, ako to niekto možno chcel, že tá dotácia, ak čerpám z tých údajov, pán minister, ktoré som si našiel, prípadne ma niekto môže opraviť, tak vám to dopadlo asi nasledovne. Dotáciu za minulý rok ste dali niekde vo výške 2,9 do oblastných, nie krajských, do oblastných 2,9 miliónov, no ak by ste neverili, že do tých oblastných, v ktorých má nejakým spôsobom ingredienciu J&T a Tatra Mountain Resorts, tak šla 60 % z tej sumy. Čiže väčšia polka z tých 2,9 milióna, ktoré sa dali ako na podporu, tak šlo na, do tých oblastných organizácií cestovného ruchu, kde nejakým spôsobom je J&T. A ďalej potom Košice a Bratislava zobrala ďalšiu časť a dokopy J&T, Košice a Bratislava má dve tretiny z tej dotácie. Viete, takže ak by to prípadne niekoho zaujímalo, tak toto hovorím, tak to celé nejakým spôsobom vám dopadlo. Môžte povedať, že majú, majú dosť, ale aj to ešte neznamená, že im nemôžu pridať. No tak nech sa páči, ale ja nezdieľam to presvedčenie, že je to správne. Takže tak vám to dopadlo, že ste dotácie, cirka dve tretiny išli do veľkých stredísk alebo do veľkých miest. Dávam na zváženie, či si myslíte, že je to správne. Tam treba povedať ešte jednu vec, že vy by ste mali, ale tiež treba sa tešiť, že vôbec niečo, ja neviem, koľkí ľudia robia na tej sekcií cestovného ruchu, že vôbec niečo, hej, teda dobre, ale by mali potom asi sekundárne vyhodnocovať, že ako to dopadlo a že či to, ako to je teraz, že či to je správne. No tak asi niekde je chyba, lebo keď máte nejakých tých 32 či koľko tých oblastných centier a zľahka keď som si pozrel, tak vám z tých 30 cirka 13, to znamená, niekde na úrovni väčšej tretiny, využilo to, čo mohli využiť. To znamená, využili to, že ak mali počet prenocovaní, mali nejaké členské príspevky, tak tá dotácia mohla dostávať 90 % z výšky členských príspevkov. Čiže z tých 30 to cirka tretina využila a z tej tretiny bola polka J&T, no teda skupiny, tie oblastné centrá, kde sú oni. No čiže oni presne vedeli, že prečo to robia, za chvíľku to poviem. Hej, no, viete, čiže asi to až nie je taká sláva, hej, že aj keď mali tú možnosť, že to nevyužili, proste niekde inde je chyba. Neviem, či to na tom odbore niekto vyhodnocuje, poprípade sa nad tým zamyslite, lebo naozaj aby sme nedopadli tak, že vy poviete, že teda dáte 3 milióny na podporu, z toho 1,5 milióna tým, ktorí to v zásade nepotrebujú. A tých, tých, ostávajúcu sumu rozdelíte, to jak rozhádžete, jak keď, jak keď zasneží nad Slovenskom. Lebo minule tú oblasť, nech sa na mňa nikto nehnevá, niektoré tu oblastné kancelárie majú nejakých 30 subjektov, sa ledva vyzbierali na niečo, teraz niečo dostanú. Neviem si celkom prakticky predstaviť, že ako prebieha tá, tá činnosť v tej oblastnej, v čom? Aby sme neskončili náhodou tak, a to je aj predmetom mojej interpelácie, že tie peniaze skončia, lebo máte predsedu predstavenstva, podpredsedu predstavenstva, dozornú radu. Viete, to zas by som bol nerád a v tejto krajine to býva veľmi dobrým zvykom, že veľká časť tých peňazí sa nakoniec rozpustí pre predsedu predstavenstva, podpredsedu predstavenstva, členov dozornej rady a spravia jednu webovú stranu, no. Viete, toto je naozaj tiež ešte veľmi dôležité, aby sme, ak vy máte odfajknuté, jak podporujete cestovný ruch. Toto s podporou cestovného ruchu, uznajte sami, až tak teda veľa nemá. Čiže to bude, keď to nebudú vaši robiť, tak ja si dám tu prácu, že sa prípadne na to spýtam, jak to dopadlo, a že čo sa podporilo a že ako, ako to prebieha a koľko z toho išlo na platy. Viete, aby ste nevytvorili zamestnanosť tým, že máte, keď máte 32 tých centier, tak máte 32 predsedov, podpredsedov predstavenstva (povedané so smiechom) a tí berú, ja neviem, tisíc euro alebo pod tisíc euro nejdú, neviem, to treba zistiť. Bojím sa trošku, keďže viem, kde žijem, že to možno aj takým spôsobom v konečnom dôsledku dopadlo. Čiže dávam na zváženie, ja nehovorím, že to nie je cesta. Ale je to, filozoficky podľa mňa to nie je správna cesta, že máme, máte podporovať cestovný ruch v takej podobe, že si niekto, kto vlastne, komu by malo záležať, ja to poviem na príklade Jasnej, lebo tá je účelová novela, ktorá hovorila o tom, že keď má niekto nad 150-tisíc prenocovaní, tak môže založiť oblastnú kanceláriu aj menej ako päť osôb. No presne Jasná, to bolo ušité na Jasnú. Čiže Jasná, jej oblastná kancelária je jasná a tam je to úplne exemplárny prípad, hej. Jasná je exemplárny prípad v tom, že tam sú účastníci - teda Demänovská dolina, tá dala 5-tisíc euro -, a potom je tam J&T Tatra Mountain Resorts a Tatranská. A tí doložili presne toľko, tých 300-tisíc, aby mohli, 290 či koľko, aby mohli od štátu dostať. Ja nechcem prejudikovať, ono viete, oni tak či tak musia investovať, aby promovali, čiže takto im ešte štát v tom pomohol. Otázka stojí, že či je toto filozoficky správne? A už nehovorím o tom, že, a nechcem byť teraz, že maľujem furt len čerta na stenu, ale počkám si, keď teraz definujete, že turistické centrá a neviem čo, aby to náhodou nedopadlo tak, že vytvoríte nejaké turistické centrum v Jasnej v hoteli, ktorý patrí pod Tatra Mountain Resorts, ktoré si vyberie na nájomnom presne toľko, koľko tam tá skupina dala, a všetko ostatné, to je len taký, už platí štát. No neviem, ale nevylučujem, že to takto v tejto krajine môže dopadnúť. Bude to stáť za to si to neskôr odsledovať. Jasná je úplne exemplárnym príkladom toho. Dávam na zváženie, či si myslíte, že toto je správne, či toto je podpora cestovného ruchu? Ja by som celkom v úspechu, s úspechom v tom pochyboval, lebo neverím, keď zostanem v tom príklade, že Francúzi majú zákon na podporu Paríža v tom, že teda podporujú takto vybrané. Oni sa teda, predpokladám, niekto sa snaží, predpokladám, to by malo byť aj našim cieľom, pomôcť tým, ktorí teda aj, aj podporu potrebujú, hej. Dávam na zváženie, nechám to na vás, viete, v mojej moci to nie je, ja to môžem len navrhovať a môžem to prípadne sa na to spýtať, ak ma vôbec pustíte cez vrátnicu, lebo už aj to sa mi stáva, že so mnou na vrátnici jedná nejaká šéfka marketingu a rozpráva so mnou jak..., to, to je ináč normálne nonsens. Šéfka marketingu na Dopravnom podniku v Bratislave, to je capo di tutti capo, či jak sa povie. To ona proste všetko vybaví cez vrátnicu, poslanca pošle kade ľahšie a hotovo, vybavené. Neviem, či už táto kultúra neprešla aj ku vám, lebo poväčšine títo šéfovia marketingu zvyknú mať veľkú moc, tak uvidím, skúsim sa na to opýtať u vás, že ako to je, že či je toto správne. Ešte si dovolím povedať, skôr ako skončím, že čo aj dokazuje, že sme taká čudná krajina a tak čudne k tomu pristupujeme a vlastne sa zakryjeme pod podporu cestovného ruchu a v zásade to je o niečom úplne inom. To tam, pán minister, máte, lebo okrem toho, že je to zbytočné, že to sem teraz ste doniesli, tam len definujete tie turistické centrá, tak tam máte to, že posilňuje sa tu vaše postavenie v podobe vymenovania SACR, riaditeľa SACR. Tak ju odvolajte, tú pani Kučerovú tam, ja si myslím, Kučerová sa volá, podpísala teraz nejaký dodatok k zmluve. Prosím vás, toto chcem hovoriť na dokumentáciu toho. To SACR, to je Slovenská agentúra pre rozvoj cestovného ruchu. Tam tiež by za to stálo sa pozrieť, že jak teda vlastne podporuje, a prečo zrovna tie stánky furt stavia roky rokúce jedna a tá istá firma, že ako keby na tom Slovensku nevedel nikto iný informačný stánok postaviť a možno aj lacnejšie jak za cenu, cenu bytu v centre mesta. By ste neverili, čo sa stalo tejto agentúre, ktorá to má podporovať a má zdroje, teda na to fokuso, aby podporovala, tak si prenajíma priestory niekde v Ružinove v nejakej, viete, že keby, no, ale v Ružinove na nejakom poschodí a platí, to ma zarazilo, platí 23-tisíc euro za tie priestory. Vychádza to niekde na úrovni 26 euro za meter štvorcový. Vy, čo tomu trošku rozumiete, alebo tak viete všetci dávno, to stačí povedať, že je to strašne veľa, hej. A čo čert nechcel, a to už je, že dokumentuje tú úbohosť, naozaj tú úbohosť, to zdôrazním. Hej? Tak bol podpísaný nejaký dodatok teraz v júni, prenajímajú si cirka, ungefähr, za 26 euro meter štvorcový, agentúra, ktorá zo štátnych zdrojov podporuje, aby ľudia, aby cestovný ruch, aby HDP, všetko, no jak som to s tým začal, a by ste neverili, že na internete máte teraz v ponuke realitných kancelárií v tej iste budove (povedané so smiechom) o jedno poschodie vyššie tiež prenájom toho jedného podlažia a za 10 euro meter štvorcový. Viete, to je a to je ešte vlastne akože nástrelová cena. To znamená, že keby ste ho zobrali, tak vám garantujem, že vám dajú nižšie. Čiže je to niekde na úrovni tretiny. No povedzte mi, povedzte mi niekto, a to budem interpelovať, povedzte mi, prosím vás, niekto, dokedy sa chcete takýmto spôsobom týmto ľudí vysmievať do očí?! Dokedy?! Dokedy chcete mať v sebe tú drzosť všetci, ktorí tam okolo toho sa motáte, a poviete: "To tak je." Prečo je to tak? Ja tomu nerozumiem. Ja tomu fakt nerozumiem! Ja sa ráno zobudím, pozriem, či svieti slnko, všetko v poriadku, ideme do roboty, robíme, rozmýšľame normálne. Ja nerozumiem, nad čím vy rozmýšľate, ja nechápem. Prečo si štát prenajíma za 26 eur meter štvorcový a o poschodie vyššie v tej istej budove ten majiteľ budovy prenajíma za 10 eur meter štvorcový?! Povedzte mi niekto, povedzte mi, prečo je tam tá prirážka pre ten štát? Prosím vás, fakt mi pomôžte, pomôžte mi vyriešiť tento môj vnútorný rozpor, aby som sa už nečudoval. Možno, ja neviem, možno tam je nejaký, čo to je, bezpečnostný príplatok alebo aký? Ja neviem, za čo je ten príplatok. Pomôžte mi, pán minister. Povedzte mi, v čom to je? Prečo je to tak? Niekedy mi je na vracanie z toho. Normálne mi je z toho zle. Bez hanby, bez akejkoľvek hanby, tu nikto sa, tu ombudsmanka, chúďa, sedí niekde tam, to ste vytvorili, ten úrad bol vytvorený na to, aby Móricovi to zaplatilo budovu, a zisťujeme, že SACR funguje. Prosím vás, veď to sú obrovskú peniaze za tie nájmy! Veď to som si to tu niekde vypočítal. Teraz, čo platí, to je 300-tisíc euro ročne, to znamená 9 miliónov. Povedzme mi, koľko korún, koľko vecí sa dá podporiť za tie peniaze? Koľkých chudákov niekde v penziónoch v Zuberci, v Lomnici, ja neviem, kde sa trápia, čakajú pomaly, nemajú, viete, nejakú tabuľku alebo sa do katalógu a ešte vám príde, že do katalógu musíte si zaplatiť. Viete, nie je to zmyslom tohto, tej ustanovizne, na ktorou vy máte...? Tú vyhoďte, normálne ju, pán minister, teraz od vás očakávam, že teraz prídete do úradu, zavoláte si Kučerovú a poviete: "Dovidenia." Lebo toto vám prejde, dneska vám to prejde, to vám ohlasujú. To znamená, to máte plné právo. Ale to vám vysvetlí, že prečo platiť trikrát toľko? Smiešne (povedané so smiechom), som zvedavý, že ako tým ľuďom chcete donekonečna, a potom sa čudujeme, ja sa nečudujem. Potom sa, vy sa čudujte, ale ja si nedovolím alebo nechcem, nechcem sa toho zúčastňovať, že ja, mne niekto dá diel zodpovednosti za to, jak to dopadlo. S tým nič nechcem mať. Prosím vás, ja si myslím, že to podceňujeme, nevenujeme sa tomu a ešte to, čo z toho tam je, ešte to sa rozkradne alebo takto však to prelumpačí. Cestovný ruch je cestovný ruch. Cestovný ruch má významný podiel na HDP akejkoľvek krajiny aj, aj Toboga, aj, aj, aj Burkina Fasu. Tak a prosím vás, ak vy nechcete úplne to využiť len na to, aby ste si podporili, tak sa k tomu vráťte. Ja neviem, koľko ľudí vám tam robí na tej sekcii. A doneste niečo, čo za niečo stojí. Teraz tu máte niečo, na základe ktorého vznikne niekde niekoľko informačných turistických centier, ktoré keby si možno dal niekto tú prácu, tak zistí, že peniaze za nájom idú niekde a robí tam sesternica starostu a neter, neter neviem koho. Ale už dobre, no už aspoň niečo. Ale ja som není presvedčený o tom, že je potrebné natlačiť toľko letákov, že potom ich na rok vyhodíte, lebo treba minúť tie peniaze, ktoré ste dostali. Ja si myslím, že sú podľa mňa lepšie modely na to, ako podporiť tie, skutočne podporiť tie nejaké cez to, inšpirujte sa. Prečo hľadáte cestu len,len, že ako to, ono to bude všetko asi sedieť. Asi to bude všetko bude podľa zákona, zákon porušený nebol, však to už poznáme. Je to z toho na vracanie, ale zákon porušený nebol. Tak je to pripravené argumentačne. Ja si myslím, že takto nemôžme ďalej fungovať. A špeciálne ja som citlivý, lebo tomu trošku rozumiem, trošku tomu rozumiem. Ja som v Bratislave vytvoril priestory, kde, od tohto, ani by som nechcel, tak to poviem, ani vindru by som nechcel, lebo by som nevedel, že čo mám s tým robiť, ale dá sa to. Ale cítim to, že kde sú chyby, kde sú slabiny, a po tých vašich všetkých podporách, prečo chodia ku nám tí ľudia. Kde inde ich, oni nemajú kam ísť. Prečo chodia ku nám (povedané so smiechom) bez podpory, bez ničoho? Čo ste im vytvorili, čo ste im ukázali, kde? Ja viem, že všetko, čo všetko treba zaplatiť pod akože pláštikom podpory cestovného ruchu. Ale už to nerobte, už sa to nedá, už to povedzte aj Kučerovej, už to povedzte neviem komu, že už sa to proste takto ďalej nedá, že to už moc kole oči! Tak povedzte tomu majiteľovi tej budovy v SACR, že nech neblbne, že nech to aspoň stiahne z internetu, že nemôže dať tretinovú cenu oproti tomu, za čo si to prenajíma štát. Povedzte aj chlapcom z J&T, ktorí, áno, však oni využili to, čo ste im urobili, však to teraz zase ich, to je prirodzenosť, že oni to urobili. Však ja sa v tomto ich treba ako pre túto chvíľu oceniť, že áno, však z toho dostali, čo chceli. Ale vy musíte chápať ten rozmer toho, že čo je vašou úlohou. Vašou úlohou nie je pomôcť tým, ktorí si, ktorí majú dosť na to, aby si pomohli sami, keď to takto poviem. Vašou úlohou je pomôcť ľuďom, ktorí proste potrebujú pomoc. Niekto nepotrebuje a dostane. Niekto potrebuje a nedostane. Čo ešte treba povedať? Pardon, ospravedlňujem sa, nechcel som byť taký dlhý. Zákon, ktorý chcem, bol pokus pokútne, neviem tam, tam hore niekto sedí, pán minister. To sú z tej sekcie? Ja sa tam prípadne u vás ohlásim, aby som mal potom, vedel, pána Palku jediného poznám tam, že čo teda plánujete, aby ste to podporili. To si naozaj, keď vám nevyšlo, keď nevyšlo (povedané so smiechom), tento zákon na podporu drahého šampanského pre ruských turistov. Dúfam, že niekde v tých kuticiach, v tých kanceláriách sa nepripravuje nejaké iné skvostné dielo na nejakú podporu homárov. Viete, homáre, to málokto vie, to sú také tie veľké kraby, čo to je strašne drahé, no teda to chcem povedať tým, že tak, že možno teraz robíte (povedané so smiechom), skúsite to ináč, zboku, že, že, teda že na homáre to šupnete. Viete, že teda neprešlo to, tak, neviem, nevylučujem, že proste to je tá firemná kultúra, je tam tak zatavená, že komu treba pomáhať. Netreba tým pomáhať. Treba pomáhať tam, kde sa trápia, tých príbehov je veľa, tých ľudí, ktorí proste to z peňazí, ktoré ledva našetrili, ledva si požičali, niečo vytvorili a, a, a trápia sa a chcú prežiť a koniec koncov tento štát im nieže nepomôže, ale ešte im škodí a tým, ktorí nepotrebujú tak, tak sa ide roztrhať v tom, že ak im uteká oproti, že ešte toto by ste nechceli. No takže dúfam, že nepríde nejaký zákon o homároch, to sú, veľkých kraboch a, pán minister, teda verím, že by vám to na vláde prešlo, a, hej, a s tým skončím. Naozaj vláda, ktorá bola schopná zahlasovať za zákon, aby ruskí turisti mohli piť drahé šampanské a aby sme sa my na to skladali, aby sa chudobní, tak vláda za to zahlasovala, nie, predpokladám, že aj za takýto nejaký ďalší skvostný návrh z dielne ministerstva dopravy, kde sú utrhnutí od reality, by predpokladám, že tiež asi zahlasovali. Ďakujem.